ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล นร02660004636
ขอเสนอความคิดเห็นเกี่ยวกับการจัดระเบียบการจำหน่ายสินค้าอุปโภคบริโภคในพื้นที่ห้ามจำหน่าย บริเวณกรุงเทพมหานครและปริมณฑล เนื่องจากประชาชนเห็นว่าการที่เจ้าหน้าที่เทศกิจลงพื้นที่ตรวจสอบในบริเวณต่างๆ เพื่อจัดระเบียบพื้นที่สาธารณะให้ดูเรียบร้อย ซึ่งได้มีการจัดระเบียบผู้ที่มาจำหน่ายสินค้าในพื้นที่สาธารณะ อาทิ บริเวณทางเท้า (ฟุตบาท) จากกรณีดังกล่าวประชาชนเห็นว่าการกระทำของเจ้าหน้าที่เทศกิจนั้น ไม่มีความเห็นใจประชาชนที่ทำมาหาเลี้ยงชีพ เพื่อมาใช้จ่ายในชีวิตประจำวัน อีกทั้งสถานการณ์ในปัจจุบันนี้สภาพความเป็นอยู่ของประประชาชนตกต่ำลง เนื่องจากสภาวะเศรษฐกิจไม่ดี และสินค้ามีราคาแพงขึ้น ประชาชนเห็นว่าทางเจ้าหน้าที่ควรเห็นใจประชาชนที่ทำมาหากิน ไม่ขับไล่ให้เป็นการเสียภาพลักษณ์ที่ไม่มีต่อสายตานักท่องเที่ยว และควรให้มีการเจรจาพูดคุยกันระหว่างเจ้าหน้าที่กับประชาชน เพื่อหาแนวทางแก้ไขและช่วยเหลือประชาชนในการจัดสรรพื้นที่ในการจำหน่ายดีกว่าการจับกุมและขับไล่ออกจากพื้นที่ ดังนั้นจึงเห็นควรให้หน่วยงานที่เกี่ยวข้องพิจารณาและร่วมกันแก้ไขปัญหาต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata